text: Stjålet trailer brugt til indbrud
  01 februar 2012 kl. 07.58
  En Brenderup trailer blev tirsdag stjålet hos Ernst El på Montanavej i Billund. Traileren blev senere brugt ved et indbrud hos naboen, Bo Design på Montanavej i Billund.
  Det skriver Radio VLR.
  Traileren har  nummerpladerne NU 9554.
  To mænd knuste en rude til butikken og stjal en orange Corona stol samt en hvid Discoco lampe. Efter indbruddet gik de hen til en flugtbil, muligvis en VW Golf, hvor traileren var efterspændt. Et vidne så tyvene stikke af i bilen.
  Manden, der knuste ruden med en hammer, var iført en sort elefanthue, rødlige Addidas lynlåstrøje med hvide striber langs ærmerne og han havde sorte sko på.
  Den anden mand var iført en mellemlang sort jakke med en hue og pelskrave, tre ovale mærker nederst på ryggen, sorte bukser og hvide sko.
  Oplysninger i sagen kan gives til Sydøstjyllands Politi på 1-1-4.
  